Kantemirovka

Kantemirovka () on kaupunkityyppinen taajama Voronežin alueella Venäjällä. Taajama sijaitsee Donin vesistöön kuuluvan Kantemirovkajoen varrella. Taajama on etelästä Ukrainan Luhanskin alueeseen rajoittuvan Kantemirovkan piirin hallintokeskus. Kaupunkityyppisen taajaman aseman Kantemirovka sai vuonna 1973. Taajamassa asui 11 943 ja koko Kantemirovkan piirissä 38 081 ihmistä (vuonna 2010).

Kantemirovkassa sijaitsee esimerkiksi rautatieasema ja vuonna 1913 valmistunut ortodoksinen kirkko.

Taajamasta johtaa paikallistieyhteys lounaaseen Ukrainan Luhanskin alueen Starobilskin piirin (7/2020 asti Markivkan piirin) Prosjanen raja-asemalle. Osana Venäjän hyökkäyssotaa (2022-) venäläiset asevoimien joukot tunkeutuivat oikeudettomasti valtakunnan rajan yli ja olivat elokuuhun 2022 mennessä miehittäneet Ukrainan Luhanskin alueen.

Lähteet

Aiheesta muualla

Voronežin alueen kaupunkityyppiset taajamat